Oficiālais Vēstnesis L 102 , 17/04/1999 Lpp. 0070 - 0072



Komisijas Regula (EK) Nr. 808/1999 (1999. gada 16. aprīlis), ar ko groza Regulu (EK) Nr. 2148/96 attiecībā uz tās III pielikumu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 27. novembra Regulu (EEK) Nr. 3492/90, ar ko nosaka faktorus, kuri jāņem vērā gada pārskatos par Eiropas Lauksaimniecības virzības un garantiju fonda Garantiju nodaļas finansējumu intervences pasākumiem valsts rezerves formā [1], un jo īpaši tās 8. pantu, tā kā ar Regulu (EEK) Nr. 3492/90 nosaka principus valsts intervences noliktavās esošo lauksaimniecības produktu krājumu ierakstīšanai grāmatvedībā un ar Komisijas Regulu (EK) Nr. 2148/96 [2] paredz noteikumus lauksaimniecības produktu valsts intervences krājumu novērtēšanai un uzraudzībai; tā kā rīsi būtu jāiekļauj Regulā (EEK) Nr. 2148/96, ar ko paredz noteikumus lauksaimniecības produktu valsts intervences krājumu novērtēšanai un uzraudzībai; tā kā šajā regulā paredzētie pasākumi ir saskaņā ar ELVGF komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2148/96 III pielikuma III punktu aizstāj ar šādu: "III. LABĪBA UN RĪSI A. Fiziskās pārbaudes procedūra 1. Izvēlas pārbaudāmos apcirkņus vai noliktavas telpas, kas atbilst vismaz 5 % no intervences noliktavās esošā labības vai rīsu kopējā daudzuma. Izvēle balstās uz aģentūras krājumu uzskaiti, bet noliktavas pārziņus par to neinformē. 2. Fiziskā pārbaude: - pārbauda labības vai rīsu esamību izvēlētajos apcirkņos vai noliktavas telpās, - identificē labību vai rīsus, - kontrolē noliktavas apstākļus un salīdzina glabāšanas vietu un tajā esošo labību vai rīsus ar noliktavas datiem, - novērtē uzglabājamo daudzumu, izmantojot metodi, kuru iepriekš apstiprinājusi intervences aģentūra un kuras aprakstam jāatrodas tās galvenajā birojā. 3. Noliktavas plānam un katras tvertnes vai noliktavas telpas izmēriem jābūt pieejamiem katrā glabāšanas vietā. Labība vai rīsi jāuzglabā tā, lai varētu pārbaudīt to daudzumu. B. Procedūra, kas jāievēro, ja atklāj neatbilstību Pārbaudot daudzumu, ir pieļaujama zināma pielaide. Šīs regulas 6. pantu piemēro, ja uzglabāto produktu svars, kas ir reģistrēts fiziskās pārbaudes laikā, atšķiras no iegrāmatotā svara par 5 % vai vairāk attiecībā uz labību un par 6 % vai vairāk attiecībā uz rīsiem, ja tos uzglabā tvertnēs vai uz grīdas. Ja labību vai rīsus uzglabā noliktavā, var reģistrēt tos daudzumus, kas ir nosvērti pie ievešanas noliktavā, nevis tos, kurus iegūst, novērtējot daudzumu, ja šī pēdējā metode nenodrošina adekvātu precizitātes līmeni un ja starpība starp abiem skaitļiem nav pārmērīga. Intervences aģentūra izmanto šo iespēju, ja to attaisno apstākļi, pamatojoties uz atsevišķu gadījumu un uz savu atbildību. Tā savā ziņojumā norāda par šīs iespējas izmantošanu." +++++ TIFF +++++ 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 16. aprīlī Komisijas vārdā — Komisijas loceklis Franz Fischler [1] OV L 337, 4.12.1990., 3. lpp. [2] OV L 288, 9.11.1996., 6. lpp. --------------------------------------------------